2.pielikums

**Ražošanas iekārtu apkope, kalibrēšana un remonts**

Izpildes nosacījumi

**Pasūtītājs -** RP SIA “Rīgas satiksme”.

* *Pakalpojuma apraksts*

Pasūtītāja valdījumā esošajos infrastruktūras objektos uzstādīto un izmantojamo ražošanas iekārtu remonts, apkope un kalibrēšana, kas uzskaitīti ražošanas iekārtu sarakstā (1.pielikums).

* *Pakalpojuma saturs*

1.Izpildītājam (turpmāk – izpildītājs) jāveic ražošanas iekārtu, kas norādītas 1.pielikuma sadaļā “1.Transportlīdzekļu un to mezglu diagnostikas iekārtas” apkope un kalibrēšana atbilstoši Pasūtītāja iesniegtajam pieteikumam.

2.Jāveic apkopes laikā konstatēto ražošanas iekārtu bojājumu fiksēšana, apkopojumu sagatavošana un iesniegšana Pasūtītāja pārstāvim. Jāveic konstatēto bojājumu, darbības traucējumu novēršana. Bojāto vai nefunkcionējošo ražošanas iekārtu elementu nomaiņu jāveic tikai iepriekš aizpildot darba aktu (3.pielikums) un saskaņojot to ar Pasūtītāju.

3.Jāveic ražošanas iekārtu remonts atbilstoši Pasūtītāja pārstāvja iesniegtiem pieteikumiem, iepriekš saskaņojot darba laiku ar Pasūtītāja pārstāvi.

4.Nepieciešamības gadījumā jāveic ražošanas iekārtu regulēšanu un darba režīmu programmēšanu atbilstoši Pasūtītāja pilnvarotās personas norādījumiem.

* *Reaģēšanas laiks*

1. Uz Pasūtītāja iesniegtiem pieteikumiem ražošanas iekārtu apkopei, kalibrēšanai un remonta darbiem elektroniskā veidā uz Izpildītāja norādīto e-pastu – 1 (vienas) darba diena Pasūtītāja darba laikā. Laikus jāsaskaņo ar Pasūtītāja atbildīgo personu;
2. Iekārtu apkopes vai kalibrēšanas brīdī atklātajiem avārijas remonta darbiem vai steidzamai apkopei/ kalibrēšanai, vai steidzamiem remonta darbiem - 2 (divas) stundas no izsaukuma brīža pa telefonu vai elektroniskā veidā pa e-pastu Pasūtītāja darba laikā. Pēc izsaukuma jāveic ražošanas iekārtu avāriju novēršana, to seku likvidēšana un darbības atjaunošana, laikus saskaņot ar Pasūtītāja atbildīgo personu;

Jānodrošina pakalpojumu izpildei nepieciešamo rezerves daļu un materiālu pasūtīšana un izpildes pieteikumu pieņemšana bez priekšapmaksas, kā arī remonta laikā radušos nolietoto rezerves daļu un materiālu (filtru, eļļu, akumulatoru u.c.) utilizācija bez papildu maksas.

* *Līguma termiņš*

Līguma termiņš – 3 (trīs) gadi no līguma noslēgšanas un spēkā stāšanās dienas.

* *Garantija*

Izpildītājs nodrošina veiktajiem iekārtu remonta darbiem, izmantotajiem un piegādātajiem materiāliem, kā arī rezerves daļām, vismaz 12 (divpadsmit) mēnešu garantiju.